ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড ১৯ নিয়ে সর্বশেষ তথ্য
নতুন দিল্লি, ৪ জুন, ২০২০
গত ২৪ ঘন্টায়, মোট ৩,৮০৪ জন কোভিড-১৯ রোগী সুস্থ হয়েছেন। সুতরাং, এখন পর্যন্ত মোট ১,০৪,১০৭ জন কোভিড-১৯ রোগী সুস্থ হলেন। সুস্থতার হার ৪৭.৯৯ শতাংশ। বর্তমানে ১,০৬,৭৩৭ জন কোভিড রোগী চিকিৎসাধীন রয়েছেন।
আই সি এম আর সংক্রামিত ব্যক্তিদের করোনা ভাইরাস শনাক্তকরণের জন্য নমুনা পরীক্ষার সংখ্যা বাড়িয়েছে। সরকারী পরীক্ষাগারের সংখ্যা বাড়িয়ে ৪৯৮টি এবং বেসরকারী পরীক্ষাগারের সংখ্যা বাড়িয়ে ২১২টি করা হয়েছে। গত ২৪ ঘন্টায় ১,৩৯,৪৮৫ টি নমুনা পরীক্ষা করা হয়েছে। এ পর্যন্ত ৪২,৪২,৭১৮ টি নমুনা পরীক্ষা করা হয়েছে।
কোভিড-১৯ মহামারীতে নিরাপদ ই এন টি ব্যবস্থা অনুসরণ করতে মন্ত্রক নতুন নির্দেশিকা জারি করেছে। বিশদ তথ্য https://www.mohfw.gov.in/pdf/ENTCOVID0306.pdf এ পাওয়া যাবে।
কোভিড-১৯ সম্পর্কিত যে কোন বিষয়, নির্দেশিকা এবং পরামর্শ সম্পর্কে সমস্ত সঠিক এবং সর্বশেষ তথ্যের জন্য: https://www.mohfw.gov.in/ এবং @MOHFW_INDIA পেজগুলি দেখার পরামর্শ দেওয়া হয়েছে।
কোভিড-১৯ সম্পর্কিত প্রযুক্তিগত প্রশ্নগুলি সম্পর্কে technicalquery.covid19[at]gov[dot]in এবং অন্যান্য প্রশ্নের জন্য ncov2019[at]gov[dot]in এবং @ CovidIndiaSeva তে যোগাযোগ করা যেতে পারে।
এছাড়া কোভিড-১৯ সংক্রান্ত যে কোনও অনুসন্ধানের জন্য, স্বাস্থ্য ও পরিবার কল্যাণ মন্ত্রকের নম্বরে ফোন করা যেতে পারে, নম্বর টি হল: +৯১-১১-২৩৯৭৮০৪৬ বা ১০৭৫  । কোভিড-১৯ জনিত পরিস্থিতিতে রাজ্য / কেন্দ্রশাসিত অঞ্চলগুলির হেল্পলাইন নম্বরগুলির তালিকা https://www.mohfw.gov.in/pdf/coronvavirushelplinenumber.pdf এও পাওয়া যাবে।
(CG/TG
প্রধানমন্ত্রীরদপ্তর
একদা অবরোধ ও হিংসার জন্য পরিচিত উত্তর-পূর্ব ভারত বর্তমানে তার উন্নয়নমূলক কাজেরমাধ্যমে পরিচিত হচ্ছে. : প্রধানমন্ত্রী
নয়াদিল্লি, ২৬ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, উত্তর-পূর্ব ভারতে একদা অবরোধ এবং হিংসাত্মক ঘটনা ঘটতো। বর্তমানে এই অঞ্চল সার্বিক উন্নয়নের জন্য পরিচিতি লাভ করেছে।
কেন্দ্রীয় স্বরাষ্ট্র মন্ত্রী শ্রী অমিত শাহ এক ট্যুইট বার্তায় বলেছেন, প্রধানমন্ত্রী শ্রী নরেন্দ্র মোদীর নেতৃত্বাধীন সরকার আরও একবার আফস্পার আওতায় নাগাল্যান্ড, আসাম ও মণিপুরে উপদ্রুত অঞ্চলের পরিধি সঙ্কুচিত করার সিদ্ধান্ত নিয়েছে। শ্রী শাহ আরও জানান, উত্তর – পূর্বাঞ্চলে নিরাপত্তা পরিস্থিতির তাৎপর্যপূর্ণ উন্নতির কারণে এই সিদ্ধান্ত নেওয়া হয়েছে।
শ্রী শাহ – এর ট্যুইট বার্তার প্রত্যুত্তরে প্রধানমন্ত্রী বলেছেন, “উত্তর-পূর্বাঞ্চলে সার্বিক বিকাশ হচ্ছে। একদা অবরোধ এবং হিংসার ঘটনা এই অঞ্চলে ঘটলেও বর্তমানে উত্তর-পূর্বাঞ্চল উন্নয়নের জন্য পরিচিতি লাভ করেছে”।
(PG/CB/SB
প্রধানমন্ত্রীরদপ্তর
প্রধানমন্ত্রী হিমাচল প্রদেশের বিলাসপুরের লুহনু-তে ৩,৬৫০ কোটি টাকার বেশি একাধিক প্রকল্পের শিলান্যাস ও জাতির উদ্দেশে উৎসর্গ করেছেন
নয়াদিল্লি, ৫ অক্টোবর ২০২২
প্রধানমন্ত্রী শ্রী নরেন্দ্র মোদী পিঞ্জর থেকে নালাগড়, প্রায় ৩১ কিলোমিটার দীর্ঘ চারলেনের সড়কের শিলান্যাস করেছেন। এর জন্য খরচ হবে ১,৬৯০ কোটি টাকার বেশি। প্রধানমন্ত্রী এদিন বিলাসপুরের এইমস জাতির উদ্দেশে উৎসর্গ করলেন। নালাগড়ের মেডিকেল ডিভাইস পার্কের শিলান্যাস করলেন। এটি তৈরি করতে খরচ হবে প্রায় ৩৫০ কোটি টাকা। এছাড়াও প্রধানমন্ত্রী বান্দালায় সরকার হাইড্রো ইঞ্জিনিয়ারিং কলেজের উদ্বোধনও করেন।
অনুষ্ঠানে প্রধানমন্ত্রী বিজয়া দশমী উপলক্ষে সকলকে শুভেচ্ছা জানিয়ে বলেন, প্রতিটি বাধা অতিক্রম করতে ‘পাঁচ প্রাণ’-এর প্রতিশ্রুতি রক্ষা করতে এই শুভ উৎসব নতুন শক্তি যোগাবে। প্রধানমন্ত্রী বলেন, বিলাসপুর স্বাস্থ্য ও শিক্ষার ক্ষেত্রে দুটি উপহার পেল। হিমাচল প্রদেশের উন্নয়নের যাত্রায় একদা অংশীদার হওয়ার কথা ব্যক্ত করেন তিনি। প্রধানমন্ত্রী বলেন, সকল উন্নয়নই মানুষের জন্য সম্ভব হয়েছে। তিনি বলেন, এক সময় মনে করা হত শিক্ষা, সড়ক, শিল্প, হাসপাতাল – এইসবই বড় শহরের জন্য। পার্বত্য অঞ্চলগুলিতে ন্যূনতম সুযোগ-সুবিধাও পৌঁছত সবার শেষে যার ফলে দেশের উন্নয়নে একটি বিশাল বৈষম্যের সৃষ্টি হয়েছে। কিন্তু গত আট বছরে ডবল ইঞ্জিন সরকার সেই পরিস্থিতির আমূল পরিবর্তন ঘটিয়েছে। ‘রাষ্ট্র রক্ষা’য় হিমাচল প্রদেশের গুরুত্বপূর্ণ ভূমিকার উল্লেখ করে প্রধানমন্ত্রী বলেন, বিলাসপুরের নতুন এইমস ‘জীবন রক্ষা’তেও বড় ভূমিকা নেবে।
প্রধানমন্ত্রী জানান, বাল্ক ড্রাগস পার্ক-এর জন্য নির্বাচিত তিনটি রাজ্যের অন্যতম হিমাচল প্রদেশ। মেডিকেল ডিভাইসেস পার্ক-এর জন্য নির্বাচিত চারটি রাজ্যের অন্যতম হিমাচল প্রদেশ যার একটি অংশ এই নালাগড় মেডিকেল ডিভাইস পার্ক। মেডিকেল ট্যুরিজমের সম্ভাবনার উল্লেখ করে প্রধানমন্ত্রী বলেন, হিমাচল প্রদেশের সম্ভাবনা অসীম। গরীব ও মধ্যবিত্ত শ্রেণীর সহজ জীবনযাপন নিশ্চিত করতে সরকারের প্রয়াসের উল্লেখ করে প্রধানমন্ত্রী বলেন, অতি দুর্গম স্থানে হাসপাতাল তৈরি এবং চিকিৎসার খরচ কমানোর চেষ্টা করা হচ্ছে।
প্রধানমন্ত্রী বলেন, যোগাযোগের অভাবই এই রাজ্যের সবচেয়ে বড় সম্পদ ছিল। ২০১৪ থেকে চেষ্টা করা হয়েছে হিমাচল প্রদেশের গ্রামে গ্রামে পরিকাঠামো গড়ে তোলা। রাজ্যের সর্বত্র রাস্তা চওড়া করার কাজের কথা উল্লেখ করেন প্রধানমন্ত্রী। তিনি বলেন, যোগাযোগের উন্নতির জন্য ৫০ হাজার কোটি টাকা খরচ করা হচ্ছে। শ্রী মোদী জানান, ডিজিটাল যোগাযোগের ক্ষেত্রে হিমাচল প্রদেশে অভূতপূর্ব কাজ হয়েছে। গত আট বছরে ভারতে তৈরি মোবাইল ফোন সস্তা হয়েছে এবং গ্রামে গ্রামে নেটওয়ার্ক পৌঁছে দেওয়া হয়েছে। ভালো ৪জি যোগাযোগের জন্য হিমাচল প্রদেশ দ্রুত ডিজিটাল লেনদেনের দিকে এগোচ্ছে। ‘ডিজিটাল ইন্ডিয়া’র সবচেয়ে সুবিধা পেয়েছে হিমাচল প্রদেশের মানুষ।
দেশে ৫জি চালু হওয়ার কথা জানিয়ে প্রধানমন্ত্রী বলেন, দেশে এই প্রথম ভারতে তৈরি ৫জি পরিষেবা শুরু হয়েছে। হিমাচল প্রদেশও এর সুবিধা পাবে শীঘ্রই। প্রথম ড্রোন নীতি তৈরি করার জন্য তিনি হিমাচল প্রদেশের প্রশংসা করেন। প্রধানমন্ত্রী বলেন, “আমরা এমন একটি উন্নয়নের জন্য প্রয়াস নিচ্ছি যা প্রতিটি নাগরিকের সুযোগ-সুবিধা বৃদ্ধি করবে এবং প্রতিটি নাগরিকই সমৃদ্ধির অংশীদার হবে। এটাই প্রমাণ করবে উন্নত ভারত এবং উন্নত হিমাচল প্রদেশের সঙ্কল্পকে।”
অনুষ্ঠানে উপস্থিত ছিলেন হিমাচল প্রদেশের মুখ্যমন্ত্রী শ্রী জয়রাম ঠাকুর, রাজ্যের রাজ্যপাল শ্রী রাজেন্দ্র বিশ্বনাথ আর্লেকর, কেন্দ্রীয় মন্ত্রী শ্রী অনুরাগ ঠাকুর, সাংসদ ও বিজেপি-র জাতীয় সভাপতি শ্রী জগৎ প্রসাদ নাড্ডা এবং সাংসদ ও বিজেপি-র রাজ্য সভাপতি শ্রী সুরেশ কুমার কাশ্যপ।
PG/AP/DM/
(
রেলমন্ত্রক
মেট্রো রেল ক্রিসমাস এবং ৩১ ডিসেম্বর নিরাপত্তা ব্যবস্থা জোরদার করেছে
কলকাতা, ২২ ডিসেম্বর, ২০২১
সুপরিষেবা দিতে, নির্বিঘ্ন ট্রেনযাত্রা এবং যাত্রী সুরক্ষা সুনিশ্চিত করতে মেট্রো রেল ক্রিসমাস পালনের দিন, অর্থাৎ ২৫ ডিসেম্বর এবং নববর্ষের আগের দিন অর্থাৎ ৩১ ডিসেম্বর পার্ক স্ট্রীট, ময়দান এবং এসপ্ল্যানেড মেট্রো স্টেশনে নিরাপত্তা ব্যবস্থা জোরদার করার সিদ্ধান্ত নিয়েছে। আশা করা হচ্ছে এই দুই দিন বেশি ভিড় হবে। সেই ভিড় সামলাতে এই তিনটি স্টেশনে বেশি করে আরপিএফ কর্মী মোতায়েন করা হবে।
মেট্রো রেল মহিলা এবং শিশুদের সুরক্ষা ও নিরাপত্তা নিশ্চিত করতে এই স্টেশনগুলিতে মহিলা আরপিএফ দল রাখবে । ২৫ ডিসেম্বর এবং ৩১ ডিসেম্বর সকাল ১১টা থেকে পরিষেবা বন্ধ হওয়া পর্যন্ত পার্ক স্ট্রীট, ময়দান এবং মেট্রো স্টেশনে একজন সাব ইন্সপেক্টর/অ্যাসিসটেন্ট সাব-ইন্সপেক্টর এবং দুজন মহিলা -সহ চারজন কর্মীর একটি বিশেষ দল অস্ত্র-সহ সারাক্ষণ উপস্থিত থাকবে। জরুরি পরিস্থিতির মোকাবিলায় এই দল এই তিনটি স্টেশনে যেকোন সময় পৌঁছাতে প্রস্তুত থাকবে।
ভিড় সামলাতে এই দুই দিন পার্ক স্ট্রীট মেট্রো স্টেশনে এক অফিসার এবং চার কর্মীর সশস্ত্র অতিরিক্ত বিশেষ দল মোতায়েন করা হচ্ছে। যাত্রীদের সাহায্য করতে পার্ক স্ট্রীট, ময়দান এবং এসপ্ল্যানেড স্টেশনে যথেষ্ট সংখ্যক মেট্রো কর্মী থাকবেন।
এছাড়াও, অন্যান্য সব রকম নিরাপত্তা ব্যবস্থা থাকছে। মেট্রো রেলের পক্ষ থেকে যাত্রীদের অনুরোধ করা হয়েছে কোভিড প্রোটোকল মেনে চলতে এবং মেট্রো কর্মী এবং সহযাত্রীদের সঙ্গে সহযোগিতা করতে।
SSS/AP/NS
(Visitor Counter : 10
স্বাস্থ্যওপরিবারকল্যাণমন্ত্রক
অবাস্তব তথ্যের বিরুদ্ধে বাস্তব তথ্য
নয়াদিল্লী, ১৫ জুন, ২০২১
সম্প্রতি কিছু সংবাদ মাধ্যমে প্রকাশিত প্রতিবেদনে বলা হয়েছে যে দেশে করোনা সংক্রমণের স্ট্রেইন ক্রমশ পরিবর্তিত হচ্ছে। তবে বেশ কিছুদিন ধরে সেই পরিবর্তিত স্ট্রেইনের নমুনা সংগ্রহের পরিমাণ অনেক কম হয়েছে। যার ফলে সঠিক তথ্যের ওপর ভিত্তি করে প্রকৃত রোগের সংখ্যার বিষয়ে বাস্তব তথ্য সামনে আসেনি এবং সরকার সতর্কতামূলক ব্যবস্থাও গ্রহণ করেনি।
এ বিষয়ে স্পষ্ট জানানো দরকার যে, নমুনা সংগ্রহে কৌশলটি বৈজ্ঞানিক নীতি এবং হু-র নির্দেশিকার ওপর ভিত্তি করে গড়ে তোলা হয়েছে। এই নমুনা সংগ্রহের কৌশলের বিষয় নিয়ে সময় সময় পর্যালোচনা ও সংশোধন করা হয়েছে।
গত বছর ২৫ ডিসেম্বর স্বাস্থ্য ও পরিবার কল্যাণ মন্ত্রকের আওতায় 'ভারতীয় সার্স কোভ-২ জেনেটিক্স কনসোর্টিয়াম'  গঠন করা হয়। এই ফোরাম ভারতে কোভিড-১৯এর স্ট্রেইন, সংক্রমণের জিনোম সিকোয়েন্সিং এবং স্ট্রেইন পরিবর্তনে বিষয়ের ওপর গবেষণা ও পর্যবেক্ষণ চালাচ্ছে। প্রাথমিক পর্যায়ে ঠিক হয়, যেসব যাত্রী বিদেশ থেকে আসছেন তাদের শরীরে অন্য কোন স্ট্রেইন এ দেশে আসছে কি না তা শনাক্ত করতে এবং ইতিমধ্যে দেশের জনগণের মধ্যে সংক্রমণের অন্যকোন ভ্যারিয়েন্ট রয়েছে কি না তা জানার জন্য নমুনা সংগ্রহের কাজ চালানো হবে। পরবর্তী সময় এই নমুনা সংগ্রহের পরিকল্পনায় পরিবর্তন করা হয়। নতুন করে কোভিড-১৯ সংক্রমণের সংখ্যা বাড়তে থাকায় ‘নিঃশব্দে নজরদারি’ চালানোর কৌশল গ্রহণ করা হয়। এছাড়াও বিশেষ/অস্বাভাবিক ঘটনা যেমন বহু মাত্রায় কোনো গোষ্ঠির মধ্যে সংক্রমণের প্রসার, টিকার ডোজ কাজ না করা ইত্যাদি ক্ষেত্রে অতিরিক্ত নজরদারি চালানোর উদ্যোগ নেওয়া হয়। এ পর্যন্ত আইএনএসএসিওজি সময়ে সময়ে সংক্রমণের ধারা পরিবর্তন সনাক্তকরণে সহায়তা করেছে এবং এই সম্পর্কে সব তথ্যই রাজ্যগুলিকে জানানো হয়েছে। এই পরিপ্রেক্ষিতে আরও জানানো দরকার যে বর্তমানে জিনোম সিকোয়েন্সিং পরীক্ষাগারের সংখ্যা এবং ক্ষমতা ১০ থেকে বাড়িয়ে ১৮ করা হয়েছে। একইসঙ্গে এই পরীক্ষাগারগুলিকে আইএনএসএসিওজি নেটওয়ার্কের মধ্যে অন্তর্ভুক্ত করা হয়েছে।
CG/SS/NS
(Visitor Counter : 179
শিল্পওবাণিজ্যমন্ত্রক
ওমানের একটি উচ্চ পর্যায়ের বহু ক্ষেত্রীয় প্রতিনিধি দলের ১০-১৪ মে পর্যন্ত ভারত সফর
নয়াদিল্লী, ১০ মে, ২০২২
ওমানের বাণিজ্য, শিল্প ও বিনিয়োগ প্রসার মন্ত্রী মিঃ কায়েস বিন মুহাম্মদ আল ইউসুফ-এর নেতৃত্বে একটি উচ্চ পর্যায়ের বহু ক্ষেত্রীয় প্রতিনিধি দল ১০-১৪ মে পর্যন্ত ভারত সফর করছেন। ৪৮ সদস্যের এই প্রতিনিধি দলে স্বাস্থ্য, ফার্মাসিউটিক্যাল, খনি, পর্যটন, টেলিযোগাযোগ, বিদ্যুৎ, জাহাজ পরিবহণ ও আবাসন ক্ষেত্রের শীর্ষ আধিকারিক তথা ব্যবসা-বাণিজ্যের সঙ্গে যুক্ত বিশিষ্ট ব্যক্তিরা রয়েছেন।
সফরকালে দুই দেশের আধিকারিকরা আগামীকাল নতুন দিল্লিতে দশম ভারত - ওমান যৌথ কমিশনের বৈঠকে অংশ নেবেন। যৌথ ভাবে এই বৈঠকের সভাপতিত্ব করবেন কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল এবং সে দেশের মন্ত্রী মিঃ কায়েস বিন মুহাম্মদ আল ইউসুফ।
ওমানের প্রতিনিধি দলটির ভারত সফর এমন এক গুরুত্বপূর্ণ সময়ে হচ্ছে, যখন দুই দেশের মধ্যে দ্বিপাক্ষিক বাণিজ্যের পরিমাণ ২০২১-২২ অর্থবর্ষে ৮২ শতাংশ বেড়ে ৯.৯৪ বিলিয়ন মার্কিন ডলারে পৌঁছেছে। দুই দেশের মধ্যে নিবিড় ও প্রগতিশীল অর্থনৈতিক সম্পর্ককে আরও মজবুত করতে প্রতিনিধি দলটির সফর অত্যন্ত ফলপ্রসূ হয়ে উঠবে।
আগামী বৃহস্পতিবার ভারত - ওমান যুগ্ম বাণিজ্য পরিষদের একটি বৈঠক আয়োজন করা হয়েছে। বণিকসভা ফিকি এবং ওমান চেম্বার অফ কমার্স অ্যান্ড ইন্ডাস্ট্রি যৌথ ভাবে এই বৈঠকের আয়োজন করেছে। বৈঠকে দুই দেশের মন্ত্রীরা ভাষণ দেবেন এবং বাণিজ্য ক্ষেত্রের প্রতিনিধিদের সঙ্গে মতবিনিময় করবেন। ওমানের প্রতিনিধি দলটি নতুন দিল্লির পাশাপাশি মুম্বাইয়তেও একাধিক কর্মসূচিতে যোগ দেবে। এরমধ্যে রয়েছে ক্রেতা-বিক্রেতা বৈঠক, শিল্প সংস্থার মধ্যে মতবিনিময় এবং বিনিয়োগকারীদের সঙ্গে বৈঠক।
CG/BD/AS/
(Visitor Counter : 78
জাহাজচলাচলমন্ত্রক
কলকাতার শ্যামা প্রসাদ মুখার্জী পোর্ট ট্রাস্টে বিভিন্ন প্রকল্পের উদ্বোধন করেছেন বন্দর, জাহাজ চলাচল ও জলপথ মন্ত্রী
নয়াদিল্লী, ৭ অক্টোবর, ২০২১
বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়াল আজ কলকাতায় শ্যামা প্রসাদ মুখার্জী পোর্ট ট্রাস্ট শতবার্ষিকী হাসপাতালে চিকিৎসার জন্য ব্যবহৃত একটি অক্সিজেন প্ল্যান্টের উদ্বোধন করেছেন। এই প্ল্যান্টের সাহায্যে ১০৪ শয্যা বিশিষ্ট বন্দর হাসপাতালে সব সময়ই চিকিৎসার জন্য অক্সিজেন পাওয়া যাবে। এর ফলে এখানে কোভিডের চিকিৎসার সুবিধা হবে। দু-দিনের সফরে মন্ত্রী পশ্চিমবঙ্গের বিভিন্ন প্রকল্প উদ্বোধন ও পুনর্গঠন করেছেন।
মন্ত্রী পরিবেশ বান্ধব উদ্যোগের অঙ্গ হিসেবে কলকাতার নেতাজী সুভাষ ডকে একটি ফগ ক্যানন ও স্বয়ংক্রিয় পরিচ্ছন্ন রাখার যন্ত্র উদ্বোধন করেন। এর ফলে বন্দর এলাকায় ধুলোর সমস্যা মিটবে। মন্ত্রী পেন্না সিমেন্ট কারখানা এবং ডক অঞ্চলের জন্য রিফার পার্কের উদ্বোধন করেন। এর ফলে বিভিন্ন কৃষিজ পণ্য ও মাছ রপ্তানীতে সুবিধা হবে। শ্রী সোনোয়াল এরপর খিদিরপুর ডক থেকে রপ্তানীর জন্য বিশেষ কন্টেনার উদ্বোধন করেন এবং ডক অঞ্চলের বিভিন্ন ব্যবস্থাপনা ঘুরে দেখেন। এই উপলক্ষ্যে তিনি ডক অঞ্চলে একটি চারাগাছ রোপণ করেন।
CG/CB/NS
(Visitor Counter : 80
নির্বাচনকমিশন
নির্বাচন কমিশন আদর্শ আচরণ বিধি বলবৎ থাকাকালীন ৩২৪ নং ধারা অনুযায়ী যে কোন জীবনকাহিনীর প্রদর্শন নিষিদ্ধ ঘোষণা করেছে
নয়াদিল্লি, ১০ এপ্রিল, ২০১৯
আদর্শ আচরণ বিধি বলবৎ থাকাকালীন বৈদ্যুতিন গণমাধ্যমে যে কোন রাজনৈতিক ব্যক্তিত্ব বা রাজনীতির সঙ্গে যুক্ত যে কোন লোকের ওপর নির্মিত কোন ধরণের জীবনকাহিনী বা মনীষীদের জীবনচরিত প্রচার নিষিদ্ধ করা হল। নির্বাচন কমিশন সূত্রে এক বিজ্ঞপ্তিতে এই তথ্য জানানো হয়েছে।
CG/CB/DM
(Visitor Counter : 121
প্রধানমন্ত্রীরদপ্তর
প্রধানমন্ত্রী শ্রী দরবার সাহিবের প্রাক্তন গ্রন্থী সিং সাহিব জ্ঞানী জগতার সিংজীর প্রয়াণে শোক প্রকাশ করেছেন
নয়াদিল্লি, ২৮ অগাস্ট, ২০২৩
প্রধানমন্ত্রী শ্রী নরেন্দ্র মোদী শ্রী দরবার সাহিবের প্রাক্তন গ্রন্থী সিং সাহিব জ্ঞানী জগতার সিংজীর প্রয়াণে গভীর শোক প্রকাশ করেছেন।
একগুচ্ছ এক্স পোস্টে প্রধানমন্ত্রী বলেছেন, “শ্রী দরবার সাহিবের প্রাক্তন গ্রন্থী সিং সাহিব জ্ঞানী জগতার সিংজীর প্রয়াণে আমি শোক প্রকাশ করছি। তাঁর গভীর জ্ঞান এবং গুরু সাহিবদের আদর্শ অনুযায়ী মানবসেবায় তাঁর প্রয়াসের জন্য তিনি চিরকাল স্মরণীয় হয়ে থাকবেন। তাঁর পরিবার ও গুণমুগ্ধদের সমবেদনা জানাই”।
AC/AP/SB…
(
বিজ্ঞানওপ্রযুক্তিমন্ত্রক
কম দূষণকারী বাজি তৈরি করল সিএসআইআর
নয়াদিল্লি, ৩০ অক্টোবর, ২০১৮
কম দূষণকারী বাজি তৈরি করল বিজ্ঞান ও শিল্প গবেষণা সংক্রান্ত পর্ষদ সিএসআইআর বা কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ। এই বাজিগুলি কেবলমাত্র পরিবেশ সহায়কই নয়, এগুলি প্রথাগত বাজির তুলনায় ১৫ থেকে ২০ শতাংশ সস্তা। গতকাল এক সাংবাদিক সম্মেলনে, এই তথ্য জানান কেন্দ্রীয় বিজ্ঞান, প্রযুক্তি, ভূবিজ্ঞান, পরিবেশ, বন ও জলবায়ু পরিবর্তন মন্ত্রী ডঃ হর্ষবর্ধন। এই বাজিগুলির নামকরণ করা হয়েছে নিরাপদ জল মোচক বা সোয়াস, নিরাপদ ন্যূনতম অ্যালুমিনিয়াম সমৃদ্ধ  এবং নিরাপদ থার্মাইট সমৃদ্ধ  বাজি।
এ প্রসঙ্গে মন্ত্রী জানান, ভারতীয় বাজি শিল্প বছরে ৬০০০ কোটি টাকার ব্যবসা করে এবং ৫ লক্ষেরও বেশি পরিবারের কর্মসংস্হানের সুযোগ করে দেয়। এই পরিপ্রেক্ষিতে, ডঃ হর্ষবর্ধনের অভিমত, সিএসআইআর-এর এই উদ্যোগ এই শিল্পে দূষণ সংক্রান্ত সমস্যা অনেকটাই কমাবে এবং একইসঙ্গে এই ব্যবসার সঙ্গে যুক্ত প্রত্যেকেরই জীবিকা সুরক্ষিত রাখতে পারবে।
মন্ত্রী এও জানান, শীঘ্রই কাঁচামালের মান বজায় রাখার জন্য একটি ব্যবস্হা চালু করা হবে। সিএসআইআর শিবকাশিতে কাঁচামাল পরীক্ষা করার অতিরিক্ত ব্যবস্হা রাখতে চলেছে। আগামী দু’মাসের মধ্যে এই ব্যবস্হা চালু হয়ে যাবে।
প্রসঙ্গত, সোয়াস বাজিগুলিতে পটাশিয়াম নাইট্রেট এবং গন্ধকের কোন ব্যবহার নেই। এরফলে সালফার ডাই অক্সাইড এবং নাইট্রোজেন মনোক্সাইডের পরিমাণ কমে। স্টারে পটাশিয়াম নাইট্রেট বা গন্ধক ব্যবহার করা হয়নি এবং সফলে ন্যূনতম অ্যালুমিনিয়াম ব্যবহৃত হয়েছে।
CG/SSS/NS/…
(Visitor Counter : 171
মানবসম্পদবিকাশমন্ত্রক
বিদ্যালয় স্তরে পাঠ্যক্রমে কৃষি ক্ষেত্রের বিভিন্ন দিক
নতুন দিল্লি, ৯ ফেব্রুয়ারি, ২০২২
কৃষি সংক্রান্ত উদ্বেগ, কৃষিক্ষেত্রে সম্মুখীন হওয়া সমস্যাগুলির সমাধান সহ বিভিন্ন পর্যায়ে শিক্ষার্থীদের জ্ঞানের মান বৃদ্ধির কথা মাথায় রেখে জাতীয় শিক্ষা গবেষণা ও প্রশিক্ষণ পর্ষদ  বিজ্ঞান পাঠ্যক্রমকে অন্তর্ভুক্ত করেছে । এনসিইআরটি- এর বিজ্ঞান পাঠ্যপুস্তকের বিভিন্ন অধ্যায়ে কৃষি সংক্রান্ত উদ্বেগ ও বিষয়গুলি ষষ্ঠ থেকে দশম এবং একাদশ ও দ্বাদশ শ্রেণীর জীববিজ্ঞান পাঠ্যপুস্তকে যুক্ত করা হয়েছে । ‘ভারত : মানুষ এবং অর্থনীতি’ শীর্ষক বিষয়টি এনসিইআরটি-র দ্বাদশ শ্রেণীর ভূগোল পাঠ্যপুস্তকে অন্তর্ভুক্ত করা হয়েছে । সেন্ট্রাল বোর্ড অফ সেকেন্ডারি এডুকেশন  নবম থেকে দ্বাদশ শ্রেণীতে দক্ষতার বিষয় হিসেবে ‘কৃষি’ এবং একাদশ ও দ্বাদশ শ্রেণীতে দক্ষতার বিষয় হিসেবে ‘উদ্যান পালন’-কে ঐচ্ছিক বিষয় হিসেবে রেখেছে । পাশাপাশি ‘ভারতের কৃষক পোর্টাল’ এবং ‘সুস্থায়ী উন্নয়নের জন্য জাতীয় মিশন’-এর মাধ্যমে কৃষিক্ষেত্রে সরকারের গৃহীত উদ্যোগ সম্পর্কেও ছাত্রছাত্রীদের সচেতন করা হচ্ছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় শিক্ষা প্রতিমন্ত্রী ডাঃ সুভাষ সরকার ।
CG/SS/RAB
(Visitor Counter : 83
সারওরসায়নমন্ত্রক
জাতীয় স্তরে কোভিড -১৯ মোকাবিলায় লকডাউন সত্ত্বেও ন্যাশনাল ফার্টিলাইজার্স লিমিটেড- এনএফএল ১০০শতাংশ সার উৎপাদন করে কৃষকদের কাছে সরবরাহ করার বিষয়টি সুনিশ্চিত করেছে
নতুন দিল্লি, ১৪ এপ্রিল ২০২০
ভারত সরকারের রাসায়নিক ও সার মন্ত্রকের, অধীনে একটি শীর্ষস্থানীয় সার কোম্পানী, ন্যাশনাল ফার্টিলাইজার্স লিমিটেড- এনএফএল কৃষকদের ১০০শতাংশ সার সরবরাহ নিশ্চিত করেছে।
এনএফএল এর চেয়ারম্যান ও ম্যানেজিং ডিরেক্টর শ্রী মনোজ মিশ্র জানিয়েছেন নাঙ্গল, ভান্তিডা, পানিপত এবং বিজয়পুরের দুটি ইউনিটে উৎপাদনের কাজ পুরোদমে চলছে। এই পাঁচটি প্লান্টে দৈনিক ভিত্তিতে ১১ হাজার মেট্রিক টনেরও বেশি সার উৎপাদন হচ্ছে এবং এগুলি নিয়মিত বাজারে পাঠানো হচ্ছে।
কঠিন সময়ে এনএফএলের এই প্লান্টগুলিতে সর্বোত্তম পর্যায়ে উৎপাদনের বিষয়টি একটি বিশেষ সাফল্যের দিক নির্দেশ করছে, বিশেষত এটি দেশের কৃষক সম্প্রদায়ের প্রতি সরকারের প্রতিশ্রুতি পূরণ করছে।
সরকার, অত্যাবশ্যকীয় পণ্য আইনের আওতায় দেশে সার কারখানায় উৎপাদনের অনুমতি দিয়েছে যাতে কৃষিক্ষেত্রে লকডাউনের আঁচ না পড়ে এবং আসন্ন খরিফ মরসুমে পর্যাপ্ত সার সরবরাহ করা সম্ভবপর হয়।
কারখানাগুলিতে উৎপাদনের সময় কোভিড-১৯ মোকাবিলার অঙ্গ হিসেবে সব রকম সুরক্ষার ব্যবস্থা করা হয়েছে। এর জন্য বিশেষ টাস্ক ফোর্স গঠন করা হয়েছে। কারখানায় কর্মরত শ্রমিক এবং অন্যান্য সমস্ত কর্মীদের মাস্ক সরবরাহ করা হয়েছে। ঘন ঘন হাত ধোয়ার বিষয়টির দিকেও খেয়াল রাখা হয়।
এনএফএলের কর্মীরা গরীব মানুষদের মধ্যে খাদ্য ও ওষুধের মতো প্রয়োজনীয় জিনিসপত্র বিতরণে সক্রিয় অংশ গ্রহণ করে করোনার ভাইরাসের বিস্তার রোধে সরকারের প্রয়াসে সহায়তা করছে। তারা তাদের এক মাসের বেতন প্রধানমন্ত্রীর কেয়ার্স তহবিলে দান করেছেন।
(CG/TG
আয়ুষ
ভারতে পরম্পরাগত চিকিৎসা-পদ্ধতি সম্পর্কিত বিশ্ব স্বাস্থ্য সংস্থার আন্তর্জাতিক কেন্দ্র স্থাপনের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ০৯ মার্চ, ২০২২
ভারত সরকার এবং বিশ্ব স্বাস্থ্য সংস্থা -এর মধ্যে চুক্তি স্বাক্ষরের মাধ্যমে গুজরাটের জামনগরে পরম্পরাগত চিকিৎসা পদ্ধতি সম্পর্কিত বিশ্ব স্বাস্থ্য সংস্থার আন্তর্জাতিক কেন্দ্র স্থাপনের একটি প্রস্তাব প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে অনুমোদিত হয়েছে। কেন্দ্রীয় আয়ুষ মন্ত্রকের আওতায় জামনগরে বিশ্ব স্বাস্থ্য সংস্থার এই আন্তর্জাতিক কেন্দ্র  গড়ে তোলা হবে। সারা বিশ্বে এটিই এ ধরনের প্রথম পারম্পরাগত চিকিৎসা-পদ্ধতির কেন্দ্র হয়ে উঠবে।
এই কেন্দ্রটি সারা বিশ্বে আয়ুষ চিকিৎসা-পদ্ধতির আরও প্রসার ঘটাতে সাহায্য করবে। পরম্পরাগত চিকিৎসা সম্পর্কিত বিষয়গুলিতে এই কেন্দ্রটি বিশ্বে ভারতকে অগ্রণী ভূমিকা পালনে সাহায্য করবে। একই সঙ্গে, এই কেন্দ্রটি পরম্পরাগত চিকিৎসা-পদ্ধতির যুক্তিসঙ্গত প্রয়োগ, সুলভে সকলের কাছে পৌঁছে দেওয়া, নিরাপত্তা তথা গুণমানের বিষয়টিও বজায় রাখতে সাহায্য করবে।
জামনগরে গড়ে উঠতে চলা এই কেন্দ্রটি পরম্পরাগত চিকিৎসা-পদ্ধতি সম্পর্কে প্রয়োজনীয় নীতি-নির্দেশিকা, নিয়মাবলী, পদ্ধতি ও মানদন্ড নিরূপণ করবে। এর ফলে, সংগৃহীত তথ্যের বিশ্লেষণ আরও সহজ হয়ে উঠবে। দক্ষতা বৃদ্ধি ও প্রশিক্ষণ কর্মসূচি প্রণয়নের পাশাপাশি, এই কেন্দ্রটি ক্ষেত্র-ভিত্তিক দক্ষতা বৃদ্ধিতে, প্রশিক্ষণ কর্মসূচি আয়োজনে গুরুত্বপূর্ণ ভূমিকা নেবে।
উল্লেখ করা যেতে পারে, বিশ্ব স্বাস্থ্য সংস্থার মহানির্দেশক ডঃ টেড্রোস আধানম গ্যাব্রেইসাস ২০২০ সালের ১৩ই নভেম্বর পঞ্চম আয়ুর্বেদ দিবস উদযাপন উপলক্ষে ভারতে পরম্পরাগত চিকিৎসা-পদ্ধতি সম্পর্কিত ভারতে বিশ্ব স্বাস্থ্য সংস্থার আন্তর্জাতিক কেন্দ্র স্থাপনের কথা ঘোষণা করে। প্রধানমন্ত্রী শ্রী মোদী বিশ্ব স্বাস্থ্য সংস্থার এই উদ্যোগের প্রশংসা করে বলেন, পরম্পরাগত চিকিৎসা পদ্ধতির প্রস্তাবিত এই কেন্দ্রটি সারা বিশ্বে রোগী কল্যাণে এক গুরুত্বপূর্ণ কেন্দ্র হয়ে উঠবে।
পরম্পরাগত চিকিৎসা পদ্ধতির এই আন্তর্জাতিক কেন্দ্রটি স্থাপনে সমন্বয় ও নজরদারির জন্য একটি যৌথ কর্মীগোষ্ঠী গঠন করা হয়েছে। এই কর্মীগোষ্ঠীতে ভারত সরকার, বিশ্ব স্বাস্থ্য সংস্থা এবং জেনেভায় ভারতের স্থায়ী মিশনের প্রতিনিধিরা রয়েছেন। ইতিমধ্যেই যৌথ কর্মীগোষ্ঠীর তত্ত্বাবধানে এই আন্তর্জাতিক কেন্দ্রটি পুরোদমে চালু করার জন্য প্রয়োজনীয় পরিকল্পনা প্রণয়ন এবং কারিগরি দিকগুলি চিহ্নিত করতে একটি অস্থায়ী কার্যালয় গড়ে তোলা হচ্ছে।
CG/BD/SB
(
প্রধানমন্ত্রীরদপ্তর
সংযুক্ত আরব আমিরশাহীর রাষ্ট্রপতির সঙ্গে প্রধানমন্ত্রীর বৈঠক
নতুন দিল্লি, ১৫ জুলাই, ২০২৩
প্রধানমন্ত্রী শ্রী নরেন্দ্র মোদী সংযুক্ত আরব আমিরশাহীর রাষ্ট্রপতি এবং আবু ধাবির শাসক শেখ মোহামেদ বিন জায়েদ আল নাহিয়ানের সঙ্গে আবু ধাবিতে ১৫ই জুলাই একান্তে এবং প্রতিনিধি পর্যায়ের বৈঠক করেছেন।
উভয় নেতা ব্যবসা-বাণিজ্য ও বিনিয়োগ, আর্থিক ক্ষেত্রে প্রযুক্তি বা ফিনটেক, জ্বালানী, পুনর্নবিকরণযোগ্য জ্বালানী, জলবায়ু পরিবর্তন প্রতিরোধে ব্যবস্থাপনা, উচ্চশিক্ষা এবং দুই দেশের মানুষের মধ্যে যোগাযোগ সহ দ্বিপাক্ষিক অংশীদারিত্বের বিভিন্ন দিক নিয়ে আলোচনা করেছেন। আলোচনায় আঞ্চলিক ও আন্তর্জাতিক বিভিন্ন বিষয়ও স্থান পেয়েছে।
উভয় নেতা তিনটি গুরুত্বপূর্ণ সমঝোতাপত্র স্বাক্ষর প্রত্যক্ষ করেছেন :
রিজার্ভ ব্যাঙ্ক এবং সংযুক্ত আরব আমিরশাহীর কেন্দ্রীয় ব্যাঙ্কের মধ্যে একটি সমঝোতাপত্র স্বাক্ষরিত হয়েছে। এরফলে, দুই দেশের মধ্যে আর্থিক লেনদেনের ক্ষেত্রে উভয় দেশের মুদ্রাকে ব্যবহারের বিষয়ে উৎসাহিত করা হবে।
রিজার্ভ ব্যাঙ্ক এবং সংযুক্ত আরব আমিরশাহীর কেন্দ্রীয় ব্যাঙ্কের মধ্যে আর একটি সমঝোতাপত্র স্বাক্ষরিত হয়েছে। এই সমঝোতাপত্র অনুসারে দুটি ব্যাঙ্ক আর্থিক লেনদেন ও বার্তা আদান প্রদানের ক্ষেত্রে পারস্পরিক সহযোগিতা করবে।
ভারতের শিক্ষা মন্ত্রক, আবু ধাবির শিক্ষা ও জ্ঞানচর্চা দপ্তর এবং আইআইটি দিল্লির মধ্যে একটি সমঝোতাপত্র স্বাক্ষর হয়েছে। এই সমঝোতাপত্র অনুসারে সংযুক্ত আরব আমিরশাহীর আবু ধাবিতে দিল্লির আইআইটি-র একটি কেন্দ্র স্থাপিত হবে।
বৈঠকের পর একটি যৌথ বিবৃতি প্রকাশ করা হয়। জলবায়ু পরিবর্তন প্রতিরোধে পৃথক একটি যৌথ বিবৃতিও প্রকাশ করা হয়েছে।
(CG/CB/AS/
ভূ-বিজ্ঞানমন্ত্রক
সিএসআইআর-সিএমইআরআই –এর আদা-হলুদ প্রক্রিয়াজাত করার প্রযুক্তি এবং সৌর বৃক্ষ মেঘালয়ের প্রযুক্তি মেলা সম্মেলনে প্রশংসালাভ করল
কলকাতা, ১১ এপ্রিল, ২০২১
দুর্গাপুরের সিএসআইআর-সিএমইআরআই –এর আদা-হলুদ প্রক্রিয়াজাত করার প্রযুক্তি উত্তরপূর্ব রাজ্যগুলিতেও প্রশংসীত হয়েছে। গত ৯ ও ১০ এপ্রিল মেঘালয়ের শিলং-এ রাজ্য সম্মেলন কেন্দ্রে ভারত সরকারের স্বশাসিত সংস্থা প্রযুক্তিগত প্রয়োগ ও গবেষণার জন্য উত্তরপূর্ব কেন্দ্র  আয়োজিত ‘বিজ্ঞান ও প্রযুক্তি সংক্রান্ত সম্মেলনে মেঘালয় রাজ্যে সদর্থক পরিবর্তন আনার প্রয়াসে এই সম্মেলনটি আয়োজিত হয় । সেখানে সিএসআইআর-সিএমইআরআই যে উদ্ভাবন-টি করেছে তা যথেষ্ট প্রশংসালাভ করে। প্রসঙ্গত, এই সম্মেলনে সিএসআইআর-সিএমইআরআই পৌর এলাকায় কঠিন বর্জ্য নিষ্কাশন ব্যবস্থাপনা, সৌর বৃক্ষ ও শিল্পাঞ্চলে সম্পূর্ণ জল পরিশোধন প্রযুক্তি ও তার সমাধান-সহ বিভিন্ন বিষয়ে প্রযুক্তিগত উদ্যোগগুলি দর্শকদের সামনে তুলে ধরে।
সিএসআইআর-সিএমইআরআই –এর এই উদ্যোগগুলি পরিদর্শন করেন মেঘালয়ের মুখ্যসচিব শ্রী এম এস রাও। বিশেষ করে, এই সংস্থার তৈরি আদা-হলুদ প্রক্রিয়াকরণ সংক্রান্ত প্রযুক্তি, সৌর-ভিত্তিক হাইব্রিড মিনি – গ্রিড পৌর এলাকায় কঠিন বর্জ্য নিষ্কাশন ব্যবস্থাপনা বিষয়ে বিশেষ আগ্রহ ব্যক্ত করেন। সিএসআইআর-সিএমইআরআই –এর প্রযুক্তি মেঘালয়কে সশক্তিকরণ এবং আর্থিক দিক থেকে পরিপুষ্ট করে তুলতে পারে বলেও আশা ব্যক্ত করেন শ্রী রাও।
মেঘালয়ের রি-ভোই কৃষক সংগঠনের যুগ্ম সচিব শ্রী সঞ্জীব ধর সিএসআইআর-সিএমইআরআই –এর আদা-হলুদ প্রক্রিয়াজাত করার প্রযুক্তি বিষয়ে উৎসাহ দেখান এবং একই সঙ্গে তার বিষ্ময় প্রকাশ করেন। তিনি সিএসআইআর-সিএমইআরআই –এর উন্নত প্রযুক্তির কৃষি ক্ষেত্র ও সুস্থায়ী পরিবেশগত ধারণা বোঝার জন্য দুর্গাপুরে সংস্থার কার্যালয়টি পরিদর্শন করার ইচ্ছে প্রকাশ করেন। তিনি বলেন, এই ধরণের ব্যবস্থা মেঘালয়ের কৃষক সম্প্রদায়ের মধ্যে ছড়িয়ে দেওয়া প্রয়োজন।
মেঘালয়ের জাতীয় প্রযুক্তি প্রতিষ্ঠানের অধিকর্তা এবং তার একটি গবেষক দল সিএসআইআর-সিএমইআরআই –এর প্রযুক্তি কিভাবে রাজ্যে কার্যকর করে নতুন ধরণের উদ্যোগ গড়ে তোলা যায়, পাশাপাশি দক্ষতা উন্নয়ন ও গবেষণা ক্ষেত্রে সিএসআইআর-সিএমইআরআই কিভাবে তাদের সংস্থাকে সাহায্য করতে পারবেন সে বিষয়ে আলাপ আলোচনা করেন এবং এটি বাস্তবে রূপায়িত করতে চুক্তি স্বাক্ষরের প্রয়োজনীয়তা নিয়ে আগ্রহ প্রকাশ করেন।
উত্তরপূর্ব পর্ষদের অধিকর্তা ডঃ অতনু সাহা সিএসআইআর-সিএমইআরআই –এর উন্নত প্রযুক্তি এবং উত্তরপূর্বের রাজ্য হিসেবে মেঘালয়ে তা কার্যকর করার সম্ভাবনা নিয়ে বিস্তৃত আলোচনা করেন। ডঃ সাহা সমগ্র উত্তরপূর্বাঞ্চলে এই উন্নত প্রযুক্তি বাস্তবায়িত করার জন্য প্রযুক্তিগত প্রস্তাবের বিষয়টি উত্তরপূর্ব পর্ষদের কাছে পাঠানোর জন্য অনুরোধ জানান।
SSS/SS/SKD/
(Visitor Counter : 47
স্বরাষ্ট্র মন্ত্রক
রাজ্যগুলিতে অতিরিক্ত আইআরবি ব্যবস্থা
নতুন দিল্লি, ১৬ সেপ্টেম্বর, ২০২০
ভারত সরকার রোহতক আইআইএম-এর মাধ্যমে ইন্ডিয়া রিজার্ভ ব্যাটেলিয়ন  প্রকল্পের বিষয়ে একটি কার্যকরি মূল্যায়ণ গবেষণা চালাচ্ছে। এই গবেষণার খসড়া প্রতিবেদনের বিষয়টি উপস্থাপন করা হয়েছে। এর পরে চূড়ান্ত প্রতিবেদন তৈরির কাজ চলছে।
কর্ণাটক সহ পাঁচটি রাজ্য থেকে অতিরিক্ত ইন্ডিয়া রিজার্ভ ব্যাটেলিয়ন-এর প্রস্তাব এসেছে। নতুন আইআরবি অনুমোদনের বিষয়টি এই গবেষণার ফলাফলের উপর নির্ভর করছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন, কেন্দ্রীয় স্বারাষ্ট্র প্রতিমন্ত্রী শ্রী নিত্যানন্দ রায়।
(CG/SS/SKD
প্রধানমন্ত্রীরদপ্তর
প্রধানমন্ত্রীর প্রধান সচিব কোরোনা ভাইরাসের সংক্রমন নিয়ে উচ্চ পর্যায়ের বৈঠকে পৌরহিত্য করলেন
নতুন দিল্লী, ২৫ জানুয়ারী ২০২০
প্রধানমন্ত্রীর শ্রী নরেন্দ্র মোদীর নির্দেশে প্রধানমন্ত্রীর প্রধান সচিব ডঃ পি কে মিশ্র চীনে কোরোনা ভাইরাস সংক্রমণের প্রেক্ষিতে একটি উচ্চপর্যায়ের বৈঠক করেন।
এই বৈঠকে করোনা ভাইরাসের ছড়িয়ে পরার ফলে উদ্ভূত পরিস্থিতি, যে কোন পরিস্থিতির মোকাবিলা সহ কি কি ব্যবস্থা নেওয়া যেতে পারে সেই বিষয়ে আধিকারিকরা প্রধান সচিবকে অবগত করেন।
স্বাস্থ্য ও পরিবার কল্যাণ মন্ত্রক হাসপাতালে চিকিৎসার প্রস্তুতি, পরীক্ষাগার কতটা প্রস্তুত, দ্রুত ব্যবস্থাপনা দলের ক্ষমতা সম্পর্কে প্রধানসচিবকে জানান।
অসামরিক বিমান চলাচল মন্ত্রক সহ বিভিন্ন মন্ত্রক রোগ প্রতিরোধের জন্য কি কি ব্যবস্থা নিয়েছে, সেই বিষয়গুলিও প্রধানসচিব পর্যালোচনা করেন।
আধিকারিকরা প্রধানসচিবকে আশ্বস্ত করে বলেন, স্বাস্থ্য ও পরিবার কল্যাণ মন্ত্রক পরিস্থিতির উপর সতর্ক নজর রাখছে এবং বিভিন্ন মন্ত্রক, রাজ্য সরকার ও কেন্দ্র শাসিত অঞ্চলের প্রশাসনের সঙ্গে প্রতিনিয়ত যোগাযোগ রেখে চলেছে।
এ পর্যন্ত সাতটি বিমানবন্দরে ১১৫টি উড়ানের ২০হাজার যাত্রীকে পরীক্ষা করা হয়েছে। এই ভাইরাসের কারণে সংক্রমণের পরীক্ষার জন্য দেশ জুড়ে ন্যাশনাল ইন্সটিটিউট অফ ভাইরোলজির সব পরীক্ষাগারগুলিতে প্রয়োজনীয় ব্যবস্থা গ্রহণ করা হয়েছে। রাজ্য এবং জেলা স্তরে সব স্বাস্থ্য আধিকারিকদের সতর্ক থাকতে বলা হয়েছে।
বৈঠকে ক্যাবিনেট সচিব শ্রী রাজীব গৌবা, স্বরাষ্ট্র সচিব শ্রী অজয় কুমার ভাল্লা, বিদেশ সচিব শ্রী বিজয় গোখলে, প্রতিরক্ষা সচিব শ্রী অজয় কুমার, স্বাস্থ্য ও পরিবার কল্যাণ সচিব শ্রীমতী প্রীতি সুদন, অসামরিক বিমান চলাচল সচিব শ্রী প্রদীপ সিং খারোলা সহ উচ্চপদস্থ আধিকারিকরা উপস্থিত ছিলেন।
CG/CB
(Visitor Counter : 150